राज्य के 12 जिलों के बाद अब लोटस डेयरी के दुग्ध और अन्य उत्पाद बीकानेर में उपलब्ध
राजस्थानकी सबसे तेज बढ़ती लोटस डेयरी द्वारा राज्य के 12 जिलों में सफलता के बाद अब अपने दुग्ध और दुग्ध के अन्य उत्पाद बीकानेर में प्रारंभ कर दिए गए है। लोट्स डेयरी बीकानेर शाखा के आरंभ अवसर पर आयोजित समारोह में कम्पनी के निदेशक अविनाश मोदी, विपणन शाखा महाप्रबंधक प्रदीप खन्ना, प्रबंधक जे.एम.झा तथा एस.डी.चारण ने डेयरी की बीकानेर शाखा का शुभारंभ किया। लोटस डेयरी की ओर से विगत छह माह से उत्पादों का विक्रय किया जा रहा है। अविनाश मोदी ने बताया कि लोटस डेयरी ने बीकानेर के ग्राहकों के लिए स्वागत मूल्य के रुप में दूध की दरें कम रखी है जिससे आम ग्राहकों को इसका लाभ मिल सके। आगामी दिनों में लोटस डेयरी द्वारा बीकानेर संभाग में दुग्ध और दुग्ध उत्पादों की बिक्री प्रारंभ किया जा रहा है। अविनाश मोदी ने बताया कि डेयरी द्वारा बीकानेर में उच्च गुणवत्ता वाले दही, पनीर, छाछ, लस्सी, फ्लेवर्ड दूध, मक्खन, क्रीम, स्किम्ड, मिल्क पाउडर, भैंस का दूध आदि उपलब्ध करवाए जा रहे है।
hin_Deva hin_Deva